 **Изх. № .2022 г. ДО**

####

####  КОМИСИЯ ПО ФИНАНСОВ НАДЗОР

 **ул. ”Будапеща” № 16**

 **“БЪЛГАРСКА ФОНДОВА БОРСА”**

 **ул. ”Три уши” № 6, ет. 5**

 **ОБЩЕСТВЕНОСТТА**

**чрез информационна медия „Х3NEWS”**

 **ЦЕНТРАЛЕН ДЕПОЗИТАР**

 **ул. “Три уши“ № 6, ет. 4**

##  С О Ф И Я

ОТНОСНО: Свикване на Редовно Общо събрание на акционерите на ХД ”ДУНАВ” АД – гр. Враца по реда на чл.223, от ТЗ, във връзка с чл.115, ал.4 и ал.5 от ЗППЦК.

Уважаеми дами и господа,

Съвета на директорите на Холдингово дружество “ДУНАВ” АД – гр .Враца свиква Редовно Годишно Общо събрание на акционерите на 10.06.2022 година. На основание чл.115, ал.5 от Закона за публичното предлагане на ценни книжа, Ви уведомяваме за дневния ред и проектите за решения, включени в поканата до акционерите, която ще бъде обнародвана в Търговския регистър и прилагаме материалите по чл.224 от Търговския закон, свързани с дневния ред на Общото събрание на акционерите с молба да им бъде дадена публичност.

Съветът на директорите („**СД**“) на Холдингово дружество „ДУНАВ” АД – гр. Враца („**ХД „ДУНАВ“ АД**“ или „**Дружеството**“), на основание чл. 223, ал. 4 от ТЗ и чл. 115 от ЗППЦК, насрочва Редовно Общо събрание на акционерите („**ОСА**“) за 2021 г. на **10.06.2022 г., от 09:00** часа (6:00 UTC), в седалището на ХД „ДУНАВ“ АД в гр. Враца, ул. „Стоян Кялъчев” № 6, ет. 2, уникален идентификационен код на събитието – 2022ОС02-1100015988, ISIN код на емисията: BG1100015988, при следния дневен ред:

**1. Доклад за дейността на ХД „ДУНАВ” АД през 2021 г. и консолидиран доклад за дейността на ХД „ДУНАВ” АД през 2021 г.**

*Проект за решение:* ОСА приема Доклада за дейността на ХД „ДУНАВ” АД през 2021 г. и консолидирания доклад за дейността на ХД „ДУНАВ” АД през 2021 г.

**2. Отчет за дейността на директора за връзки с инвеститорите за 2021 г.**

*Проект за решение:* ОСА приема отчета на директора за връзки с инвеститоритеза 2021 г.

**3. Приемане на одитирания Годишен финансов отчет на ХД „ДУНАВ“ АД за 2021 г. и одиторския доклад.**

*Проект за решение*: ОСА приема одитирания Годишен финансов отчет на
ХД „ДУНАВ“ АД за 2021 г. и одиторския доклад.

**4. Приемане на одитирания Консолидиран Годишен финансов отчет на
ХД „ДУНАВ“ АД за 2021 г. и одиторския доклад.**

*Проект за решение:* ОСА приема одитирания Консолидиран годишен финансов отчет на ХД „ДУНАВ“ АД за 2021 г. и одиторския доклад.

**5. Решение за покриване на загуби за минали години и загуба за 2021 г. на
ХД „ДУНАВ“ АД.**

*Проект за решение:* ОСА приема решение за покриване на загуби за минали години в размер на 135 640,34 лева и загуба за 2021 г. в размер на 56 829,22 лева на ХД „ДУНАВ“ АД от неразпределена печалба от минали години в общ размер на 580 633,11 лева.

**6. Разпределяне на част от неразпределена печалба на ХД „ДУНАВ“ АД от минали години като дивидент.**

*Проект за решение*: ОСА приема решение за разпределяне на част от неразпределена печалба от минали години от ХД „ДУНАВ“ АД между акционерите на Дружеството като дивидент, както следва:

От остатъка от неразпределената печалба от минали години, който след покриване на загубите съгласно решението по предходната точка от дневния ред е в размер на 388 163,55 лева, да се разпредели сума в размер на 322 500 лева като дивидент между акционерите, което прави брутен дивидент на акция в размер на 1,50 лева.

**7. Освобождаване от отговорност членовете на Съвета на директорите на
ХД „ДУНАВ“ АД за дейността им през 2021 г. и освобождаване от отговорност Прокуриста на ХД „ДУНАВ“ АД за дейността му през 2021 г.** *Проект за решение*: ОСА освобождава от отговорност членовете на Съвета на директорите на ХД „ДУНАВ“ АД за дейността им през 2021 г.: г-н Стефан Петков Лазаров, г-н Борис Тодоров Топалски, г-н Владимир Ценов Чернев, г-н Калин Петринов Кръстев.

ОСА освобождава от отговорност за дейността му през 2021 г. Прокуриста на ХД „ДУНАВ“ АД – г-н Петрин Кръстев Стоянов.

**8. Определяне на възнаграждението на членовете на Съвета на директорите и Изпълнителния директор на ХД „ДУНАВ“ АД, и срока, за който е дължимо.**

*Проект за решение:* ОСА определя възнаграждението на членовете на Съвета на директорите и Изпълнителния директор на ХД „ДУНАВ“ АД и срока, за който е дължимо, съгласно предложението на СД, съдържащо се в материалите за общото събрание.

**9. Определяне на гаранциите за управлението на членовете на Съвета на директорите и Изпълнителния директор на ХД „ДУНАВ“ АД.**

*Проект за решение:* ОСА определя гаранциите за управлението на членовете на Съвета на директорите и Изпълнителния директор на ХД „ДУНАВ“ АД, съгласно предложението на СД, съдържащо се в материалите за общото събрание.

**10. Промени в Устава на ХД „ДУНАВ“ АД.**

*Проект за решение:* ОСА приема следните промени в Устава на ХД „ДУНАВ“ АД:

а) Чл. 42, ал. 2 се изменя, както следва:

„**/2/** Съвета на директорите се състои от три до девет дееспособни физически лица избрани от Общото събрание.“

б) В чл. 48, ал. 1, т. 2 препращането към чл. 49 се заменя с препращане към чл. 46.

**11. Приемане на Доклада за прилагане на политиката за възнагражденията на ХД „ДУНАВ“ АД – гр. Враца за 2021 г. и прилагане за 2022 г. (чл.12 от Наредба № 48).**

*Проект за решение:* ОСА приема Доклада за прилагане на политиката за възнагражденията на ХД „ДУНАВ“ АД за 2021 г. и прилагане за 2022 г.

**12. Отчет на Прокуриста на ХД „ДУНАВ“ АД за 2021 год.**

*Проект за решение:* ОСА приема Отчета на Прокуриста на ХД „ДУНАВ“ АД за 2021 г. (съгл.чл.116в, ал.10 ЗППЦК).

**13. Приемане Отчета (Доклада) за дейността на Одитния комитет на
ХД „ДУНАВ“ АД за Годишен Финансов отчет - 2021 г. и Консолидиран годишен финансов отчет - 2021 г.**

*Проект за решение:* ОСА приема Отчета (Доклада) за дейността на Одитния комитет на ХД „ДУНАВ“ АД (на основание чл.108, ал.1, т.8 от ЗНФО) за Годишен финансов отчет – 2021 г. и Консолидиран годишен финансов отчет - 2021 г.

**14. Избор на Одитен комитет на ХД „ДУНАВ“ АД.**

*Проект за решение:* ОСА приема предложените от СД лица за членове на Одитен комитет на ХД „ДУНАВ“ АД – г-жа Клавдия Иванова Луканова, г-жа Камелия Борисова Лазарова и г-жа Илияна Венелинова Иванова с мандат 3 години и определяне на възнагражденията им и срока за който са дължими съгласно предложението на СД, съдържащо се в материалите за общото събрание.

**15. Избор на регистриран одитор на ХД „ДУНАВ“ АД за 2022 г.**

*Проект за решение:* ОСА избира за регистриран одитор на ХД „ДУНАВ“ АД за 2022 година, съгласно предложението на СД, по препоръка на Одитния комитет - Васил Спасов Василев – регистриран одитор с рег.№ 0469.

**16. Разни.**

Поканват се всички акционери на ХД „ДУНАВ“ АД да вземат участие лично или чрез представител.

Всеки акционер има право да участва в ОСА като всяка 1 акция дава право на 1 глас. Общият брой акции са 215 000 бр. към датата на свикване на събранието.

Писмените материали за събранието са на разположение на акционерите в офиса на ХД „ДУНАВ“ АД в гр. Враца, ул. ”Стоян Кялъчев” № 6, ет. 2, всеки работен ден от 08:00 до 17:00 часа. Поканата заедно с писмените материали по точките от дневния ред на събранието са публикувани на електронната страница на ХД ”ДУНАВ” АД – https://www.holding-dunav.com/?lang=bg&r=home/t114 за времето от обявяването на поканата в Търговския регистър до приключването на общото събрание.

Лицата, притежаващи заедно или поотделно най-малко 5 на сто от капитала на ХД „ДУНАВ” АД, могат да искат включването на въпроси и да предлагат и правят предложения за решения по вече включени въпроси в дневния ред на общото събрание по реда на чл.223а от Търговския закон. Не по-късно от 15 дни преди откриването на събранието тези акционери представят за обявяване в търговския регистър списък на въпросите, които ще бъдат включени в дневния ред и предложенията за решенията. С обявяването в търговския регистър въпросите се смятат включени в предложения дневен ред. Най-късно на следващия работен ден след обявяването, акционерите представят списъка от въпроси, предложенията за решения и писмените материали по седалището и адреса на управление на ХД „ДУНАВ“ АД, на Комисията за финансов надзор и на регулирания пазар, на който са допуснати акциите до търговия. Дружеството е длъжно да актуализира поканата и да я публикува заедно с писмените материали по реда на чл. 100т, ал. 1 и 3 ЗППЦК незабавно, но не по-късно от края на работния ден, следващ деня на получаване на уведомлението за включване на въпросите и предложенията за решения в дневния ред.

При спазване на изискванията на закона, като ограничението по чл. 118, ал. 3 от ЗППЦК се прилага съответно, акционерите могат да правят предложения по същество за решения по всеки въпрос, включен в дневния ред на общото събрание, като крайният срок да упражняване на това право е до прекратяване на разискванията по този въпрос преди гласуване на решението от общото събрание.

По време на общото събрание, акционерите на ХД „ ДУНАВ“ АД имат право да поставят въпроси по всички точки от дневния ред, както и въпроси относно икономическото и финансовото състояние и търговската дейност на ХД „ДУНАВ“ АД, независимо дали последните са свързани с дневния ред, освен за обстоятелства, които представляват вътрешна информация. Членовете на Съвета на директорите и прокуристът са длъжни да отговарят вярно, изчерпателно и по същество на тези въпроси.

Регистрацията на акционерите ще се извършва в деня на общото събрание от 08:00 часа и ще завърши в 09:00 часа (съответно от 05:00 до 06:00 UTC).

За регистрация и участие в ОСА физическите лица – акционери представят документ за самоличност. Юридическите лица – акционери представят заверено копие на актуално удостоверение за търговска регистрация, както и документ за самоличност на законния представител.

Права за гласуване чрез пълномощник: В случай на представителство на акционер в общото събрание е необходимо представянето и на изрично нотариално заверено пълномощно за конкретното общо събрание със съдържание по чл.116, ал.1 от ЗППЦК. В случаите, когато юридическо лице не се представлява от законния си представител, пълномощникът представя документ за самоличност, заверено копие на актуално удостоверение за търговска регистрация на съответното дружество-акционер и изрично нотариално заверено пълномощно за конкретното общо събрание със съдържание по чл.116, ал.1 ЗППЦК.

В случай на представителство на акционер на дружеството от юридическо лице – пълномощник се представя освен документ за самоличност на представляващия дружеството-пълномощник, заверено копие на актуално удостоверение за търговска регистрация на съответното дружество-пълномощник и изрично нотариално заверено пълномощно за конкретното общо събрание със съдържанието по чл.116, ал.1 ЗППЦК.

В случаите на упълномощаване по чл.115г, ал.1, изречение второ от ЗППЦК, акционерът трябва изрично да е посочил начина на гласуване по всяка точка от дневния ред.

На основание чл.116, ал.4 от ЗППЦК, преупълномощаването с правата предоставени на пълномощника съгласно даденото му пълномощно е нищожно, както и пълномощното дадено в нарушение на разпоредбата на чл.116, ал.1 от ЗППЦК.

Образецът на писменото пълномощно, заедно с материалите за общото събрание е на разположение и на интернет страницата на ХД „ДУНАВ“ АД: https://www.holding-dunav.com/?lang=bg&r=home/t114. При поискване, образец на писменото пълномощно се представя на акционерите и след свикването на събранието.

Всеки, който представлява акционер/и в Общото събрание на акционерите, следва да уведоми ХД „ДУНАВ“ АД най-късно 2 (два) дни преди деня на Общото събрание. Дружеството ще получава и приема за валидни уведомления и пълномощни по електронен път на следната електронна поща: dunav\_vraca@abv.bg.

Гласуването чрез кореспонденция и електронни средства не е допустимо, съгласно действащия устав на ХД „ДУНАВ” АД.

На основание чл.115б, ал.1 от ЗППЦК, правото на глас в общото събрание се упражнява от лицата, вписани като такива с право на глас в централния регистър на ценни книжа (Централен депозитар) 14 дни преди датата на общото събрание или към **27.05.2022** год., съответно за втората дата при условията на спадащ кворум съгласно чл. 227 от Търговския закон – 14.06.2022 г. Само лицата, вписани като акционери на ХД „ДУНАВ“ АД на съответната дата имат право да участват и гласуват в общото събрание.

При липса на кворум на първата обявена дата за ОСА, на основание чл. 227, ал. 3 от ТЗ, общото събрание ще се проведе на **28.06.2021** год. от 09:00 часа (06:00 UTC), на същото място и при същия дневен ред. В дневния ред на новото заседание не могат да се включват точки по реда на чл. 223а от ТЗ.

Годишният финансов отчет към 31.12.2021 год. и приложенията към него са представени на КФН, БФБ и общественността в xhtml чрез системата Х3NEWS на 30.03.2021 год., а до КФН – четим xhtml на 15.04.2022 г.

Консолидирания годишен финансов отчет към 31.12.2021 год. и приложенията към него са предоставени на КФН, БФБ и общественността чрез системата Х3NEWS – 29.04.2022 г. и на КФН на 29.04.2021 год.

Горепосочените отчети са публикувани и на интернет сайта на дружеството: [www.holding-dunav.com](http://www.holding-dunav.com) , които са неразделна част от Материалите за ОСА – 10.06.2022 год

ХД ”ДУНАВ” АД – гр. Враца публикува поканата за ОСА заедно с писменните материали при условията и по реда на чл.100т, ал.1 и ал.3 и ал.4 от ЗППЦК едновременно на КФН, БФБ и обществеността чрез системата „X3News”. Чрез публикуването на поканата, заедно с писменните материали на интернет страницата на дружеството: [www.holding-dunav.com](http://www.holding-dunav.com), и чрез интегрираната информационна система „X3News”, информацията се разкрива на обществеността по начин, който осигурява достигането й до възможно най-широк кръг лица едновременно, и по начин, който не ги дискриминира.

**Приложение:**

1. Покана – ОСА – 10.06.2022 г.

2. Протокол от 30.03.2022 г. от заседание на Съвета на директорите на ХД „ДУНАВ“ АД за приемане на ГФО и Годишния доклад за дейността на ХД ”ДУНАВ” АД за 2021 год.

3. Протокол от 14.04.2022 г. за приемане на Консолидирания годишен отчет и Консолидирания доклад за дейността на ХД ”ДУНАВ” АД за 2021 год.

4. Протокол от 28.04.2022 г. за свикване на редовно годишно общо събрание на акционерите на 10.06.2022 г. и приемане на Материалите за общото събрание на акционерите и образеца на пълномощното.

5.Писмени материали **-** Проект за решения на Редовното Общо събрание на акционерите – 10.06.2022 год.

6. Образец на пълномощно за ОСА – 10.06.2022 г.

7. Доклад за дейността на ХД ”ДУНАВ” АД през 2021 год.

8. Консолидиран доклад за дейността на ХД “ДУНАВ“ АД през 2021 год.

9. Отчет за дейността на Директора за връзки с инвеститорите за 2021 г.

10. Одитиран ГФО – 2021 г. и Одиторски доклад и Декларация на одитор.

11. Одитиран Консолидиран ГФО – 2021 и Одиторски доклад за КГФО-2021 и Декларация от одитора.

12. Предложение от Съвета на директорите за промени в Устава на ХД „ДУНАВ“ АД.

13. Доклад за прилагане на политиката за възнагражденията на ХД “ДУНАВ“ АД за 2021 год. и прилагане за 2022 г.

14. Отчет за дейността на Прокуриста за 2021 г.

15. Отчет /Доклад/ за дейността на Одитния комитет на дружеството за ГФО-2021 год. и КГФО-2021 г.

16. Декларации по чл.107 на членовете на Одитния комитет на ХД „ДУНАВ“ АД – г-жа Клавдия Луканова, г-жа Камелия Лазарова, г-жа Илияна Иванова.

17. Препоръка от Одитния комитет за избор на експерт-счетоводител на дружеството за 2022 год.

 С УВАЖЕНИЕ:

 ИЗП. ДИРЕКТОР:……………………….

 /Стефан Лазаров/